Јункерс Ju 52

Јункерс Ju 52, (нем. Junkers Ju 52/3m) је немачки авион са три мотора, из Другог светског рата (на подручју Југославије је имао надимак Јулка). Примарна намена му је била десант, транспорт живе силе и војне опреме, а секундарна, бомбардовање. Варијанта са ознаком Ju 52/3m је била најпримењенија у саставу Луфтвафеа, чије га је особље звало Танте ју(тетка ју). Авион Ju 52/3m је конструисао Ернст Циндел 1932. године, као снажнију верзију једномоторног Ju 52 из 1930. године, који је Луфтханзи служио као транспортни авион. Од самог почетка, овај једноставни авион Ju 52/3m, показао се као врло успешан, те је обустављена производња варијанте Ju 52, а наставњена је његова. У почетку је био намењен само за цивилни транспорт, али је ускоро уведен у оперативну употребу Луфтвафеа, за десант и као тешки бомбардер. Учествовао је у свим немачким ваздушно-десантним операцијама укључујући битку за Крит, а највеће губитке претрпео је током неуспелог покушаја снабдевања опкољене немачке 6. армије код Стаљинграда. Развој Први прототип авиона Јункерс Ju 52 је полетео 13. октобра 1930. године. У питању је била једномоторна путничка верзија која је могла да понесе 15-17 путника. Следеће године конструкторски тим Јункерса одлучио је да направи тромоторну верзију истог авиона. Прва верзија овог авиона полетела је у априлу 1932. године под ознаком Ju-52/3m. Пред крај 1932. године први авиони Ju-52/3m су испоручени немачкој авио-компанији Луфтханза. За кратко време у флоти компаније налазило се 230 ових авиона. Војна верзија овог авиона полетела је 1934. године под ознаком Ju-52/3mg3e. Ова бомбардерска верзија могла је да понесе 600 kg бомби и била је наоружана са два митраљеза МГ-15 калибра 7,92 mm или 3 митраљеза МГ-15 и до 500 kg бомби. Луфтвафе је укупно испоручено 450 авиона у бомбардерској варијанти. Борбена употреба Прво борбено ангажовање Ju 52 било је 1936. године у Шпанском грађанском рату на страни националиста. Врло важну улогу овај авион је одиграо у пребацивању шпанских колонијалних трупа лојалних генералу Франку из Марока у Шпанију. У даљем току рата Ju 52 је дејствовао као бомбардер у склопу Легије Кондор. Типу Ju 52/3m g3e се ускоро придружио Ju 52/3m g4e који је у основи био једнак, осим што је уместо дрљаче имао точак на репу. Са доласном новијих бомбардера, авиони Ju 52/3m су спали опет на своју изворну улогу транспортера. У Немачкој су прерађени у авионе за транспорт или обуку пилота и навигатора на вишемоторним авионима. Следећи модел који се појавио је био Ju 52/3m g5e. У Другом светском рату учествовао је искључиво као транспортни авион за превоз падобранаца и ратног материјала. Употребљаван је за десант трупа или као тегљач једрилица у Данској, Норвешкој, Холандији и Белгији. Губици су били огромни, али је производња била у пуном замаху и сви губици су надокнађени до краја 1940. године. Још један задатак Ju 52/3m је био чишћење минских поља. У ту сврху авион је био опремљен великим обручем од дурала испод трупа и крила који је добијао електричну струју од помоћног мотора у трупу и активирао магнетске мине. Најмасовније ангажовање у десантним операцијама, али и највеће губитке до тада Ju 52 претрпео је у току битке за Крит (Операција Меркур) која је почела 20. маја 1941. године. Од 493 авиона Ju 52/3ms колико је било ангажовано у овој операцији оборено је и уништено 174. Још веће губитке авион је претрпео током неуспелог покушаја снабдевања немачке 6. армије у обручу код Стаљинграда. Последње масовно борбено ангажовање Ju 52 догодило се 1943. приликом пребацивања и снабдевања, а затим и неуспешног покушаја евакуације немачких трупа у Тунису. У току ових операција за само три недење изгубљено је 432 авиона. Од 1943. године па до краја рата мали број Ju 52 је углавном био ангажован на задацима евакуације и превоза рањеника. У наоружању РВ и ПВО Југославије, од 1945. до 1964. године било је 8 авиона Ju 52. Један примерак је сачуван до данас и изложен је испред улаза у Музеј ваздухопловства на Аеродрому Београд.. Земље корисници авиона Јункерс Ju 52 Галерија Напомене Референце Литература Види још Јункерс F 13 Јункерс G 23 Јункерс W 33 Јункерс W 34 Јункерс G 24 Списак немачких ваздухоплова у Другом светском рату Спољашње везе http://www.artiklar.z-bok.se/Junkers.html http://vazduhoplovnetradicijesrbije.rs/index.php/istorija/junkers-ju-52-3m Детаљнији подаци о авиону https://www.militaryfactory.com/aircraft/ww2-german-bomber-aircraft.php „Junkers Ju 52/3m” (на језику: немачки). Минхен, Немачка: Званична презентација (Junkers.de). 2003—2010. Архивирано из оригинала 5. 6. 2009. г. Приступљено 21. 9. 2010. „Junkers Ju52” (на језику: енглески). The Hugo Junkers Homepage. 2. 3. 2003. Архивирано из оригинала 11. 12. 2010. г. Приступљено 21. 9. 2010. „About Ju-52”. Архивирано на веб-сајту Wayback Machine (2. октобар 2020) „The Junkers JU-52/3m”. Архивирано из оригинала 16. 3. 2005. г.. „Junkers Ju52”. Архивирано из оригинала 12. 10. 2004. г.. „Junkers Ju52 Transport”. Архивирано из оригинала 1. 12. 2007. г.. „Junkers Ју 52/3m g10е (AAC.1 Toucan)”. Музеј ЈРВ: www.muzejrv.mod.gov.rs. Приступљено 2. 9. 2010. http://www.aviation-library.org/database/handbook-aircraft-types.pdf Архивирано на веб-сајту Wayback Machine (8. септембар 2018)